**18.08.2025**

 **Informare de presă**

**Absolvenții claselor a XII-a, din județul Cluj au aflat astăzi rezultatele înregistrate în a doua sesiune a examenului național de Bacalaureat, iulie - august 2025**

Ministerul Educației și Cercetării, Inspectoratul Școlar Județean Cluj au publicat astăzi, 18 august 2025, pe **site-ul *bacalaureat.edu.ro*, rezultatele obținute** **de către absolvenții studiilor liceale care au susținut probele scrise din cadrul examenului național de Bacalaureat, sesiunea august 2025.**

**Rezultatele au fost afișate atât pe pagina web dedicată, cât și în cele 4 centre de examen, organizate la nivelul județului Cluj. Reamintim faptul că** afișarea rezultatelor s-a realizat prin anonimizarea numelui și a prenumelui candidatului, în concordanță cu prevederile art. 5 și ale art. 6 din Regulamentul UE 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date de abrogare a Directivei 95/46/CE (Regulamentul general privind protecția datelor – RGPD/GDPR).

**La nivelul județului Cluj, pentru promoția curentă, rata de promovare este de 27.08 %, iar pentru promoțiile anterioare este de 25.31 %. Rata cumulată de promovare, înainte de contestații este de 26,51.**

**În această sesiune a examenului național de Bacalaureat au promovat 198 candidați, dintr-un total de 747 de candidați prezenți. Dintre aceștia, 506 candidați provin din promoția curentă, iar 241 candidați sunt din promoțiile anterioare.**

Toate informațiile, precum și graficul cu privire la depunerea eventualelor cereri de **vizualizare a lucrării/lucrărilor propria, precum și a contestațiilor în cele 4 centre de examen din județul Cluj, sunt disponibile pe site-ul I.Ș.J. Cluj, accesând următorul link:** <https://www.isjcj.ro/17764-2>

Depunerea contestațiilor nu este condiționată de vizualizarea lucrărilor. În aceeași măsură, vizualizarea lucrărilor nu obligă candidatul la depunerea contestației. Candidații care contestă rezultatul inițial al evaluării trebuie să completeze, să semneze și să depună/transmită prin mijloace electronice și o declarație-tip în care se menționează faptul că au luat cunoștință că nota acordată ca urmare a soluționării contestației poate modifica, după caz, nota inițială, prin creștere sau descreștere. La vizualizarea lucrării/lucrărilor, candidatul minor trebuie să fie însoțit obligatoriu de un părinte/reprezentant legal.

**Rezultatele finale vor fi comunicate în data de 26 august 2025.**

**Pentru a fi declarat promovat, un absolvent de liceu trebuie să îndeplinească, cumulativ, următoarele condiții: recunoașterea/echivalarea/susținerea tuturor probelor de evaluare a competențelor lingvistice și digitale; susținerea tuturor probelor scrise și obținerea notei 5 (cel puțin) la fiecare dintre acestea; obținerea mediei 6 (cel puțin) la probele scrise.**

 ***COMUNICARE INSTITUȚIONALĂ, I.Ș.J. CLUJ***